முற்போக்கு சிந்தனையாளராக விளங்கியவர் கருணாநிதி என மத்திய நெடுஞ்சாலைகள் துறை அமைச்சர் நிதின் கட்கரி புகழாரம் சூட்டினார். நிதின் கட்கரி பேசுகையில், “தமிழ்நாட்டுக்கு மட்டுமல்லாது நாட்டின் ஜனநாயகத்தைக் காக்க பெரும் பாடுபட்டவர் கருணாநிதி என்பதை சுட்டிக்காட்ட விரும்புகிறேன். தேசியத் தலைவரான கருணாநிதியின் மறைவுக்கு நாடாளுமன்றத்தின் இரு அவைகளிலும் இரங்கல் தெரிவிக்கப்பட்டு அவை ஒத்திவைக்கப்பட்டது. உறுப்பினர் இல்லாத ஒருவருக்காக நாடாளுமன்ற அவைகள் ஒத்திவைக்கப்பட்டது இதுவே முதன்முறை. அதுவே கருணாநிதிக்கு நாம் செய்யும் மிகப்பெரிய மரியாதையாகும்” என்று கூறினார்.